Ringerikskringle serveres tradisjonelt til spesielle anledninger, som større festligheter og minnestunder. Den lages av butterdeig og blir rikelig fylt av en kremblanding av vaniljekrem og fløtekrem. for å få plass til all kremen må kringlen deles i to, topp og bunn. Videre toppes kringlen med en melisglasur og en enkel dekor. Ringerikskringler leveres i ulike størrelser og må typisk forhåndsbestilles. Den skjæres i passende store stykker før levering om du ber om det, siden det er vanskelig å dele opp stykkene på grunn av det rikelige kremfyllet. Smaksmessig kan den minne om napoleonskake, men den luftige konsistensen på butterdeigen gir den en annen tyggefølelse.